Hand-book of Volapük/32

PARABLE
translated by Schleyer

ABRAHAM E BÄLEDAN.
'''Abraham äsiedom vöno len yan teneda oma, valadöl (segun kösöm omik) foginelis al lotadön omis. Ädalogom bäledani blegöl oki su staf e kömöl al omi. Bäled e töbs ifenoms omi. Abraham älasumom omi fleno ; äbegom omi siadönok, ävatükom futis oma, ed äblinom flukis e vati flifik. Ab logöl das bäledan äfidom ed ädlinom nes sagön pleki, äsäkom omi kikod no äleplekom Godi süla. Bäledan ägepükom das äleplekom te Fili e das no äsevom godi votik. Abraham äzunom sovemo demü gesag at das äjokom bäledani mofü tened.  Ven at igolom, God ävokom Abrahami ed äsäkom omi kiöp foginel äbinom. Ägesagom: ,,ejokob omi mofü tened, bi no leplekom oli.&quot; God äsagom täno ome: ,,esufob omi du yels tum do änestimom obi ; ed ol no-li äkanol suföm omi du neit bal ven no ätupom oli?&quot; Na Abraham ililom vödis at, ägevokom bäledani, älinkipom omi lotado ed ägivom ome tidamis sapik.  Dunolöd id also e pomesedol fa God Abrahama.'''